钦定古今图书集成/明伦汇编/宫闱典/第013卷 > 日知录 > 《德寿宫庆寿口号五首》杨万里
## 钦定古今图书集成/明伦汇编/宫闱典/第013卷 > 日知录 > 《德寿宫庆寿口号五首》杨万里

淳熙丙午元日，圣上诣东朝庆寿，八袠“积阴顿晴，飞雪弄日。圣孝昭格，万姓呼舞” ，拟作口号

长乐宫前望翠华，玉皇来贺太皇家。青天白日仍飞
雪，错认东风转柳花。

春色何须羯鼓催，君王元日领春回。牡丹芍药蔷薇
朵，都向千官帽上开。

双金狮子四金龙，喷出香云绕殿中。太上垂衣今上
拜，百王曾有个家风。

天父晨兴未出房，君王忍冷立风廊。忽然鸣跸珠帘
卷，万岁声传震八荒。

甲戌王春试集英，小臣曾是老门生。苍头华发班行
里，也听钧天九奏声。